Cuneiform Tablet TC 3 53
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma e-na-bé-lúm-ma 20 ma-na KÙ.BABBAR ša DUMU ú-zu-a ša a-na ṣé-ri-a a-ṣé-er a-šùr-i-mì-tí ù pí-lá-aḫ-IŠTAR tù-šé-bi-lá-ni-ma qá-at-kà ša-ak-na-at-ni ší-mu-um i-na É a-bi-ni i-ša-ú-mu kà-lá ḫa-ra-nim a-lu-a-am-šu-ma um-ma a-na-ku-ma KÙ.BABBAR a-na É a-bi-ni šé-ri-ib-ma ni-is-ḫa-tim lu ni-dí-in a-na ša-at a-lim{ki} ta-ki-il₅-ma ki-ma qá-tum lá i-ša-ku-nu KÙ.BABBAR ta-dá-na-am ù-la i-mu-a wa-ar-kà-num 10 GÚ URUDU ú-šé-ri-ba-ma um-ma šu-ut-ma ší-ma-šu i-na bé-tí-ku-nu a-ša-am mì-ma ù-lá iš-a-am i-tù-ur-ma uš-té-ṣí um-ma šu-ut-ma ba-áb a-bu-lim TÚG.ḪI.A 1 me-at a-ta-ma-ma qá-at-kà šu-ku-un e-ri-šu-ma um-ma šu-ut-ma a-wi-lúm ma-ṭí-um a-na-ku ma-a qá-at-ku-nu ta-ša-kà-na a-pu-tum a-na e-la-i-šu e ta-áš-tù-pu la ta-ša-la-at i-na KÙ.BABBAR-pí-šu a-šar i-ba-ší-ú KÙ.BABBAR-áp-kà li-qé lu i-na KÙ.BABBAR-pí-šu ša KI DUMU i-sú-ri-ik i-ba-ší-ú KÙ.BABBAR li-qé a-bi a-ta a-na té-er-tí-a i-ḫi-id-ma DUG-ṣí-lá-a-šùr ù tù-ta-a ṭur₄-dam šu-nu-tí ú-qá-a